་སློབ་མ་སྡུག་
པ་དང་འདྲ་པར་བསླབ་ཏུ་གསོལ། ཐུགས་རྗེ་ཆེན་པོའི་ཆབ་ཀྱིས་བདག་བཀྲུ་བར་
གསོལ། ངོ་ཚ་མཁྱེན་པའི་ན་བཟའ་བདག་ལ་དགབ་ཏུ་གསོལ། བྱང་ཆུབ་ཀྱི་ཡན་
ལག་གི་མེ་ཏོག་རྣམས་ཀྱིས་བདག་ལ་གཏོར་དུ་གསོལ། རྒྱལ་བ་ཐམས་ཅད་ཀྱིས་
བདག་ལ་དབང་བསྐུར་དུ་གསོལ། སེང་གེའི་སྒྲ་ཆེན་པོས་བདག་ལ་ལུང་བསྟན་དུ་
གསོལ། བདག་རྒྱལ་བ་སྲས་དང་བཅས་པའི་དྲུང་དུ་གཞོན་ནུ་རབ་ཏུ་བྱུང་བ་དང༌།
ལྐོག་མ་ཡིན་པའི་རབ་ཏུ་བྱུང་བ་དང༌། ཡང་དག་པའི་རབ་ཏུ་བྱུང་བ་དང༌། དེ་ཁོ་ནའི་
རབ་ཏུ་བྱུང་བས་རབ་ཏུ་འབྱུང་བར་གྱུར་ཅིག དེ་ཡང་འཇིག་རྟེན་ལས་ཁྱད་པར་དུ་
འཕགས་པའི་སྐྱོན་མེད་པ། མ་འདྲེས་པ་རྙོག་པ་མེད་པ། ལྷ་དང་མི་དག་མངོན་པར་
དགའ་བ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བསྔགས་པ།
401

རྒྱ་ཆེན་བཀའ་མཛོད།
སེམས་ཅན་ལ་སྨན་པའི་སླད་དུ་བདག་རབ་ཏུ་འབྱུང་བར་གྱུར་ཅིག བདག་གི་ཉོན་
མོངས་ལས་རྣམས་ཀྱི། །དྲི་མ་དེ་བཞིན་གཤེགས་པས་སོལ། །སངས་རྒྱས་རྣམས་
ཀྱིས་བདག་ལ་ནི། །ཐུགས་རྗེའི་ཆུ་ཡིས་བཀྲུ་བར་གསོལ། །ཞེས་གསོལ་བ་གདབ་བོ། །འཇིག་
རྟེན་ཏུ་ཆོས་ཀྱི་འཆད་ཉན་དང་སངས་རྒྱས་ཀྱི་བསྟན་པ་དར་བར་གསོལ་བ་གདབ་པར་འདོད་པས། འཕགས་ པའི་
སངས་
ཉན་ཐོས་དགྲ་བཅོམ་པ་སྤྱི་དང༌། བྱེ་བྲག་གནས་བརྟན་ཆེན་པོ་རྣམས་དང༌།
རྒྱས་བྱང་ཆུབ་སེམས་དཔའ་ཐམས་ཅད་ཀྱང་དགྲ་བཅོམ་པའི་རྣམ་པར་མདུན་གྱི་
ནམ་མཁའ་འམ་རང་གི་གནས་ཁང་དུ་བྱོན་ནས་ཕྱག་ན་སྡེ་སྣོད་ཀྱི་གླེགས་བམ་
བསྣམས་ཤིང༌། ཆོས་འཆད་ཀྱི་ཕྱག་རྒྱ་བཅས་པས་བཞུགས་པ་རྣམས་ཀྱིས་ཆོས་ཀྱི་
སྒྲོགས་ པར་ བསམ་ལ་གསོལ་འདེབས་ཀྱི་བསྙེན་པའི་མཐར། འགྲོ་ བའི་ མུན་ སེལ་ བསྟན་ པའི་
སྒྲོན་མེ་འཛིན། །ཁྱེད་ཀྱིས་བདུད་རྩིའི་གྲོང་ཁྱེར་སྒོ་དབྱེར་གསོལ། །ཆོས་ཀྱི་རྔ་ཆེན་
དམ་པ་བརྡུང་དུ་གསོལ། །ཆོས་ཀྱི་དུང་གི་མཆོག་ཀྱང་འབུད་དུ་གསོལ། །ཆོས་ཀྱི་སྒྲོན་
མེ་མཆོག་ཀྱང་སྦར་དུ་གསོལ། །ཆོས་ཀྱི་ཆར་པ་དམ་པ་དབབ་ཏུ་གསོལ། །ཆོས་ཀྱི་
རྒྱལ་མཚན་དམ་པ་སྒྲེང་དུ་གསོལ། །ཆོས་ཀྱི་འཁོར་ལོ་དམ་པ་བསྐོར་དུ་གསོལ། །
ཉོན་མོངས་དགྲ་ཚོགས་རྣམས་ལས་རྒྱལ་བར་མཛོད། །སྲིད་པའི་མཚོ་ལས་སེམས་
ཅན་རབ་ཏུ་སྒྲོལ། །ངན་སོང་གསུམ་གྱི་ལམ་རྣམས་དགག་ཏུ་གསོལ། །སྲོག་ཆགས་
ཉོན་མོངས་མེས་གདུངས་ཞི་མཛད་པ། །ཡེ་ཤེས་རལ་གྲིས་ཉོན་མོངས་རྒྱ་དབྲལ་
གསོལ། །ཆོས་ཀྱི་བདུད་རྩིས་སེམས་ཅན་ཚིམ་མཛད་གསོལ། །བྱང་ཆུབ་ཡོན་ཏན་
རྒྱ་མཚོས་ངོམས་མཛད་གསོལ། །སེམས་ཅན་སྡུག་བསྔལ་མཚོ་ལས་ཐར་མཛད་
གསོལ། །བདེ་བ་ཀུན་གྱི་རྒྱ་མཚོ་ཐོབ་མཛད་གསོལ། །སྔོན་ཆད་སུས་ཀྱང་མ་བསྐོར་
བའི། །ཆོས་ཀྱི་འཁོར་ལོ་བསྐོར་དུ་གསོལ། །ཞེས་གསོལ་བ་གདབ་བོ། །རང་གི་རྒྱུད་ལ་བསླབ་
402

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
གསུམ་རྣམ་པར་དག་པར་སྐྱེ་བར་འདོད་ན། གནས་བརྟན་ཆེན་པོ་རྣམས་དང་སངས་རྒྱས་དང་བྱང་
ཆུབ་སེམས་དཔའ་ཐམས་ཅད་ཀྱང་དགྲ་བཅོམ་པའི་རྣམ་པར་རང་གི་མདུན་ན་སྐྱིལ་
ཀྲུང་དང་མཉམ་བཞག་ཏུ་བཞུགས་ཏེ་བདག་བྱིན་གྱིས་རློབ་པར་བསམ་ལ་གསོལ་འདེབས་ཀྱི་
བསྙེན་པའི་མཐར། སངས་རྒྱས་སྤྲུལ་པའི་དགྲ་བཅོམ་པ། །འཕགས་པའི་གནས་བརྟན་
དགེ་སྦྱོང་ཆེ། །དཀོན་མཆོག་རིན་ཆེན་གསུམ་གྱི་དངོས། །ཉན་ཐོས་ཆེན་པོ་སྤྲུལ་པའི་
སྐུ། །ཐུགས་རྗེའི་བདག་ཉིད་ཅན་རྣམས་དང༌། །འཕགས་པའི་དགེ་སློང་དགྲ་བཅོམ་
པ། །ཁྲི་དང་དྲུག་སྟོང་བཞི་བརྒྱ་རྣམས། །དགྲ་བཅོམ་ཟག་ཟད་ཉོན་མོངས་མེད། །བྱ་
བ་བྱས་ཤིང་བྱེད་པ་བྱས། །སེམས་དང་ཤེས་རབ་རྣམ་པར་གྲོལ། །ཅང་ཤེས་རྟ་དང་
གླང་ཆེན་བཞིན། །ཁུར་བོར་རང་དོན་རབ་ཏུ་ཐོབ། །སྲིད་པར་ཀུན་སྦྱོར་ཡོངས་ཟད་
པ། །སེམས་ཀྱི་དབང་རྣམས་མཆོག་ཐོབ་པ། །མངོན་ཤེས་རྫུ་འཕྲུལ་ཡོན་ཏན་དང༌། །
ཡོན་ཏན་རྒྱ་མཚོའི་ཕ་རོལ་བྱོན། །འཕགས་པའི་གནས་བརྟན་ཁྱོད་རྣམས་ནི། །
སེམས་ཅན་རྣམས་ལ་ཐུགས་བརྩེ་བས། །མ་དུལ་བ་ནི་དུལ་བར་མཛད། །མ་དག་
དག་པར་མཛད་པ་པོ། །མགོན་སྐྱབས་མེད་ལ་མགོན་སྐྱབས་མཛད། །མ་གྲོལ་གྲོལ་
བར་མཛད་པ་པོ། །མ་ཞི་བ་རྣམས་ཞི་བར་མཛད། །སྨན་ཆེན་སྨན་པའི་རྒྱལ་པོ་ལྟར།།
སེམས་ཅན་རྣམས་ཀྱི་གསོས་གྱུར་པ། །རིག་དང་ཞབས་སུ་ལྡན་པ་ཡི། །སྦྱིན་གནས་
དུལ་ཞིང་དགེ་འདུན་ཆེ། །ཞུགས་པ་རྣམ་པ་བཞི་དང་ནི། །འབྲས་ལ་གནས་པ་རྣམ་
བཞི་ལ། །བདག་ཅག་གུས་པས་ཕྱག་འཚལ་ལོ། །བྱིན་རླབས་ཆེན་པོ་མཛད་དུ་
གསོལ། །དད་ལྡན་བསོད་ནམས་གང་འདོད་པ། །རྫས་ལས་བྱུང་བའི་བསོད་ནམས་
ནི། །རྟག་ཏུ་བྱེད་པ་རྣམས་ཀྱི་ཞིང་། །གང་ལ་ཕུལ་ན་འབྲས་ཆེ་བ། །དེ་ལ་གུས་པས་
ཕྱག་འཚལ་ལོ། །བདག་རྒྱུད་ཞི་དང་དུལ་བ་ཡི། །ཐུགས་རྗེ་ཐུགས་བརྩེ་མཛད་པར་
403

རྒྱ་ཆེན་བཀའ་མཛོད།
གསོལ། །ཞེས་རང་གི་བླ་མ་དགེ་བའི་བཤེས་གཉེན་རྣམས་དང་། སངས་རྒྱས་དང་བྱང་ཆུབ་སེམས་དཔའ་རྣམས་
དང༌། འཕགས་པ་དགྲ་བཅོམ་པ་ཆེན་པོ་རྣམས་ལ་གསོལ་བ་བཏབ་པས་དེ་རྣམས་ཀྱི་ཐུགས་དགོངས་པ་གཅིག་པས་བྱིན་
གྱིས་བརླབས་པར་བསམ་ན། རང་གི་བློ་སྣ་བཟང་པོ་གོང་ནས་གོང་དུ་འཕེལ་བར་འགྱུར་རོ། །ཞེས་གསུངས་སོ། །ནོར་
འདོད་ན་ཐམས་ཅད་ཀྱི་ཕྱག་ན་ནེའུ་ལེ་བསྣམས་པར་བསམ། ཉམས་མྱོང་འཕེལ་བར་འདོད་ན་ཐམས་ཅད་མཉམ་བཞག་
ཏུ་བསམ། བཀྲ་ཤིས་པར་འདོད་ན་ཐམས་ཅད་གཟི་བྱིན་དང་ལྡན་པ་ཕྱག་ན་ཟས་བཟང་པོས་བཀང་བའི་ལྷུང་བཟེད་
བསྣམས་པར་བསམ། གསོལ་འདེབས་ཐམས་ཅད་ལ་ཁ་ཙམ་ཚིག་ཙམ་མ་ཡིན་པར་སྙིང་ཁོང་རུས་པའི་གཏིང་ནས་
གསོལ་བ་རྩེ་གཅིག་ཏུ་འདེབས་པ་གལ་ཆེ་ཞིང་། དགེ་སློང་སོགས་ཚུལ་ཁྲིམསརྣམ་པར་དག་པ་མང་པོས་མགྲིན་གཅིག་ཏུ་
གསོལ་བ་བཏབ་ན་བྱིན་རླབས་ལྷག་པར་མྱུར་རོ། །གསུམ་པ་རྗེས་ཀྱི་བྱ་བ་ལ་དང་པོ་གཏོར་མ་འབུལ་བ་ནི། གཏོར་མ་
ཨ་མྲྀ་ཏསབསང་། སྭ་བྷཱ་བསསྦྱང་། སྟོང་པའི་ངང་ལས་ཨོཾ་ལས་བྱུང་བའི་རིན་པོ་ཆེའི་སྣོད་
ཡངས་ཤིང་རྒྱ་ཆེ་བའི་ནང་དུ། བྷཾ་ལས་བྱུང་བའི་གཏོར་མ་བདུད་རྩིའི་རྒྱ་མཚོ་ཆེན་
པོར་གྱུར། ཨོཾ་ཨཱཿཧཱུྃ་དང། ན་མཿསཾརྦ་ཏ་ཐཱ་ག་ཏེ་བྷྱོཿ་བི་ཤྭ་ནསཁཾ་སྭཱ་ཧཱ། ཞེས་ལན་གསུམ་གྱི་
བྱིན་གྱིས་བརླབས་ལ། རྩ་ བརྒྱུད་བླ་མ་མ་ལུས་དང༌། །གང་དག་སངས་ རྒྱས་ རང་ སངས་
རྒྱས། །སངས་རྒྱས་རྣམས་ཀྱི་ཉན་ཐོས་དང༌། །ཚངས་པ་དང༌ནི་བརྒྱ་བྱིན༌དང༌། །
འཇིག་རྟེན་སྐྱོང་བ་དབང་ཕྱུག་ཆེ། །གནོད་སྦྱིན་སྡེ་དཔོན་སྟོབས་ཆེན་དང༌། །འཕྲོག་
མ་བུ་དང་བཅས་རྣམས་དང༌། །གང་དག་བར་སྣང་སྤྱོད་པ་རྣམས། །མེ་ཏོག་ལ་སོགས་
མཆོད་པ་རྣམས། །སེམས་ཅན་དོན་ཏུ་རྣམ་ཀུན་གྱིས། །རྟག་ཏུ་བརྩེ་བས་བཞེས་སུ་
གསོལ། །ཞེས་དཀོན་མཆོག་དང་ཆོས་སྐྱོང་བའི་དགེ་བསྙེན་རྣམས་ལ་སྤྱིར་འབུལ། བྱེ་བྲག་ཏུ། ཨོཾ་ཏྲྀཊྚ་རཥྚཱ་ཡ།
བཻ་རུ་ཌྷ་ཀཱ་ཡ། བི་རཱུ་པཀྵ་ཡ། བཻ་ཤྲ་བ་ཎཱ་ཡ་ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི། གསུམ་གྱིས་
ཕུལ་ནས། མཆོད་སྦྱིན་གཏོར་མ་འདི་བཞེས་ལ། །རྣལ་འབྱོར་བདག་ཅག་འཁོར་བཅས་
ལ། །ནད་མེད་ཚེ་དང་དབང་ཕྱུག་དང༌། །དཔལ་དང་གྲགས་དང་སྐལ་པ་བཟང༌། །
ལོངས་སྤྱོད་རྒྱ་ཆེན་ཀུན་ཐོབ་ཅིང༌། །ཞི་དང་རྒྱས་ལ་སོགས་པ་ཡི། །ལས་ཀྱི་དངོས་
གྲུབ་བདག་ལ་སྩོལ། །དམ་ཚིག་ཅན་གྱིས་བདག་ལ་སྲུངས། །དངོས་གྲུབ་ཀུན་གྱིས་
404

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
སྟོངས་གྲོགས་མཛོད། །དུས་མིན་འཆི་དང་ནད་རྣམས་དང༌། །གདོན་དང་བགེགས་
རྣམས་མེད་པར་མཛོད། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་པར་
མཛོད། །འཇིག་རྟེན་བདེ་ཞིང་ལོ་ལེགས་དང༌། །འབྲུ་རྣམས་འཕེལ་ཞིང་ཆོས་འཕེལ་
དང༌། །བདེ་ལེགས་ཕུན་སུམ་ཚོགས་པ་དང༌། །ཡིད་ལ་འདོད་པ་ཀུན་འགྲུབ་མཛོད།
ཞེས་པས་རྒྱལ་ཆེན་གཏོར་མ་གཙང་སར་ཕུལ་ལོ། །ཆོ་ག་རྒྱས་པའི་སྐབས་རིགས་དྲུག་གཞི་བདག་གཏོར་མ་དང་ཆ་
གསུམ་བཅས་སྤྱི་ལྟར་སྐབས་འདིར་སྦྱར་རོ། །མཆོད་བསྟོད་ནི། ཇི་ལྟར་ འཇམ་དབྱངས་ལ་སོགས་པས།།
རྒྱལ་བ་རྣམས་ལ་མཆོད་མཛད་པ། །དེ་བཞིན་བདག་གིས་དེ་བཞིན་གཤེགས།
མགོན་པོ་སྲས་དང་བཅས་རྣམས་མཆོད། །ཡོན་ཏན་རྒྱ་མཚོ་རྣམས་ལ་བདག །བསྟོད་
དབྱངས་ཡན་ལག་རྒྱ་མཚོས་བསྟོད། །བསྟོད་དབྱངས་སྙན་སྤྲིན་དེ་དག་ལ། །ངེས་
།
པར་ཀུན་ཏུ་འབྱུང་གྱུར་ཅིག །བཟོད་གསོལ་ནི། བདག་ཅག་དུས་ངན་པའི་སེམས་ཅན་
སྤྱོད་པ་དམན་ཞིང་མ་དག་པས་མ་འཚལ་བ་དང༌། ལུས་ངག་ཡིད་གསུམ་ཉོན་མོངས་
པ་དང་འདྲེས་པ་དང༌། མཆོད་པའི་དངོས་པོ་ཆུང་ཞིང་དམན་པ་དང༌། གཙང་སྦྲས་མ་
ཕྱེད་པ་དང༌། མདོ་ལས་བྱུང་བའི་ཆོ་ག་བཞིན་དུ་མ་ལྕོགས་པ་ལ་སོགས་པ་འཁྲུལ་
ཞིང་ནོངས་པ་ཐམས་ཅད་འཕགས་པ་ཐུགས་རྗེ་ཆེན་པོ་དང་ལྡན་པ་རྣམས་ལ་བཟོད་
པར་གསོལ་ཞིང་མཆིས་ན། ཐུགས་བརྩེ་བར་དགོངས་ཏེ་བཟོད་པར་བཞེས་ཤིང་
འཕྲལ་དང་ཡུན་དུ་བདག་ཅག་གི་སྒྲིབ་པར་མི་འགྱུར་བར་བྱིན་གྱིས་བརླབ་ཏུ་གསོལ།
གཤེགས་གསོལ་ནི། མགོན་པོ་ཐུགས་རྗེ་ཆེན་པོ་དང་ལྡན་པ་ཁྱེད་རྣམས་ཀྱིས་བདག་ཅག་
དང་སེམས་ཅན་ཐམས་ཅད་ཀྱི་དོན་མཛད་ལགས་ཀྱི་སོ་སོའི་ཞིང་ཁམས་སུ་འཁོར་
དང་བཅས་པ་གཤེགས་སུ་གསོལ་ལ། སླར་ཡང་སེམས་ཅན་དོན་ལ་ཐུགས་རྗེས་
འབྱོན་ པར་ ཞུ། ཞེས་སམ། རྟེན་ཡོད་ན་བརྟན་བཞུགས་སྤྱི་མཐུན་བྱས་ཀྱང་ཆོག བསྔོ་བ་ནི། བསོད་ ནམས་
འདི་ཡིས་ཐམས་ཅད་གཟིགས་པ་ཉིད། །ཐོབ་ནས་ཉེས་པའི་དགྲ་རྣམས་ཕམ་བྱས་
405

རྒྱ་ཆེན་བཀའ་མཛོད།
ནས། །སྐྱེ་རྒ་ན་འཆིའི་རྦ་རླབས་འཁྲུགས་པ་ཡི། །སྲིད་པའི་མཚོ་ལས་འགྲོ་བ་སྒྲོལ་
བར་ཤོག །སྨོན་ལམ་ནི། སངས་ རྒྱས་སྤྲུལ་པ་དགྲ་བཅོམ་འཕགས་པའི་ཚོགས། །འགྲོ་
བའི་དོ
དོན་དུ་བསྟན་པ་སྐྱོང་མཛད་པའི། །དཀོན་མཆོག་གསུམ་དངོས་གནས་བརྟན་
བཅུ་དྲུག་གིས། །བསྟན་པ་ཡུན་རིང་གནས་པར་བྱིན་གྱིས་རློབས། །ཐུགས་རྗེའི་
བདག་ཉིད་གནས་བརྟན་བཅུ་དྲུག་གི། འཁོར་ཚོགས་སྲིད་མཚོ་ལས་བརྒལ་ཉོན་
མོངས་མེད། །ཁྲི་དང་དྲུག་སྟོང་བཞི་བརྒྱའི་ཚོགས་རྣམས་ཀྱིས། །བསྟན་པ་ཡུན་རིང་
གནས་པར་བྱིན་གྱིས་རློབས། །བསོད་ནམས་རྒྱ་མཚོ་ཡོངས་སུ་རྫོགས་བྱེད་ཅིང༌།
ཡེ་ཤེས་རྒྱ་མཚོ་རྣམ་པར་དག་གྱུར་ཏེ། །ཡོན་ཏན་རྒྱ་མཚོ་མ་ལུས་ཀུན་རྫོགས་ནས། །
འཇིག་རྟེན་ཀུན་ལས་ཁྱད་པར་འཕགས་པར་ཤོག །འགྲོ་བའི་སྡུག་བསྔལ་སྨན་གཅིག་
པུ། །བདེ་བ་ཐམས་ཅད་འབྱུང་བའི་གནས། །བསྟན་པ་རྙེད་དང་བཀུར་སྟི་དང༌། །
བཅས་ཏེ་ཡུན་རིང་གནས་གྱུར་ཅིག །འཇིག་རྟེན་བདེ་ཞིང་ལོ་ལེགས་དང༌། །འབྲུ་
རྣམས་འཕེལ་ཞིང་ཕྱུགས་འཕེལ་བ། །བདེ་ལེགས་ཐམས་ཅད་འབྱུང་བའི་གནས།
ཡིད་ལ་འདོད་པ་ཀུན་འགྲུབ་ཤོག །དེ་ནས་བཀྲ་ཤིས་ནི། ཞལ་ནས་གསུངས་པའི་ཚིགས་སུ་བཅད་པས་
ཐོག་དྲངས་ཏེ། ཐབས་མཁས་ཐུགས་རྗེས་ཤཱཀྱའི་རིགས་སུ་འཁྲུངས། །གཞན་གྱིས་མི་
ཐུབ་བདུད་ཀྱི་དཔུང་འཇོམས་པ། །གསེར་གྱི་ལྷུན་པོ་ལྟ་བུར་བརྗིད་པའི་སྐུ། །ཤཱཀྱའི་
རྒྱལ་པོ་མཆོག་གི་བཀྲ་ཤིས་ཤོག །དུས་གསུམ་རྒྱལ་བ་རྒྱལ་སྲས་ཐུགས་རྗེ་ཡིས། །
ཉན་ཐོས་ཚུལ་བཟུང་སྲིད་པ་ཇི་སྲིད་བར། །བསྟན་པ་སྐྱོང་ཞིང་འགྲོ་བའི་དོན་མཛད་
པ། །གནས་བརྟན་ཆེན་པོ་རྣམས་ཀྱི་བཀྲ་ཤིས་ཤོག །ཟབ་ཅིང་རྒྱ་ཆེན་གཟིགས་པ་
པོ། །ཡུལ་འཁོར་སྲུང་དང་འཕགས་སྐྱེས་པོ། །སྤྱན་མི་བཟང་དང་རྣམ་ཐོས་སྲས། །
རྒྱལ་ཆེན་བཞི་ཡི་བཀྲ་ཤིས་ཤོག །ཅེས་བརྗོད་ཅིང་རོལ་མོ་ལྡིར་ལ་དགེ་ལེགས་ཀྱི་མེ་ཏོག་ཆར་དུ་བསྙིལ་
བར་བྱའོ། །ཐུགས་བསྐྱེད་སྟོབས་ཀྱིས་དམ་ཆོས་སྐྱོང་བཞིན་དུ། །ཞིང་འདིར་མངོན་བཞུགས་འཕགས་པའི་མཆོག་འདི་
།
།
406

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
རྣམས། །ཐུབ་བསྟན་ལང་ཚོ་སྙིགས་མས་བཅོམ་པའི་དུས། །ལྷག་པར་མཆོད་ཅིང་ཐུགས་དམ་བསྐུལ་བྱ་ཡིན། །དེ་ཕྱིར་
གསར་རྙིང་ཡིག་ཆས་མི་ཕོངས་ཀྱང་། །སྐལ་མཉམ་འཇུག་བདེའི་ལྷག་བསམ་ས་བོན་འདིར། །བསགས་སྦྱོང་ལོ་འདབ་རྒྱ་
ཆེར་འཁྲུངས་ནས་ཀྱང་། །ལུང་རྟོགས་འབྲས་བུས་ལྕི་བའི་འདོད་འཇོ་ཤོག །བྱིན་རླབས་དགོས་པ་ཕན་ཡོན་ཚད་མེད་པའི་
ཆོ་ག་འདི་ཅུང་ཟད་རེ་ལག་ལེན་བྱེད་པ་བྱུང་ན་སྙམ་པའི་འདུན་པས་ཁྱེར་བདེ་གཙོ་བོར་བཟུང་སྟེ། དཔལ་སྤུངས་ཡང་
ཁྲོད་ཀུན་བཟང་བདེ་ཆེན་འོད་གསལ་གླིང་དུ་འཕགས་པ་རྣམས་ཀྱི་བྱིན་རླབས་ཀྱི་མཚན་མ་ཅུང་ཟད་ཐོབ་པའི་ཀུ་སཱ་
ལི་ཀརྨ་ངག་དབང་ཡོན་ཏན་རྒྱ་མཚོ་བློ་གྲོས་མཐའ་ཡས་པའི་སྡེས་རྒྱལ་གྱི་ཉ་བའི་དཀར་ཕྱོགས་ཀྱི་རྒྱལ་བ་གཉིས་
པར་སྦྱར་བའི། ཡི་གེ་བ་ནི་སྡོམ་བརྩོན་སྡེ་སྣོད་འཛིན་པ་མཁན་ཆེན་བླ་མ་ཀརྨ་བཀྲ་ཤིས་འོད་ཟེར་རབ་ཏུ་རྒྱས་པའི་སྡེས་
མཛད་པ་དགེ་ལེགས་འཕེལ